
96 DR 30.6.2009 

 
 

■ 1810 

 Saya mengajak Yang Berhormat supaya melihat ke hadapan. Kita ada beberapa 
isu yang cukup kritikal untuk kita nilai dan untuk kita lihat sama ada perkara ini benar-benar 
boleh membawa kebaikan kepada keseluruhan ekonomi negara kita, terutama dalam 
keadaan negara kita menghadapi saat pertumbuhan yang begitu nazak. Pihak kementerian 
sendiri mengakui pada penghujung tahun ini kita menyasarkan ekuiti kita menjangkakan 
bahawa pertumbuhan kita negatif hingga 4 peratus. Baru-baru ini Menteri Kewangan juga 
mengumumkan bahawa pada setakat bulan Mei kita telah melihat bahawa pertumbuhan 
kita adalah  6.23 peratus. Perkara ini memang tidak pernah berlaku sebelum pada ini.  
Kalau pun ada ia tidak berlaku secara struktural seperti perbandingan dengan apa yang kita 
rasai pada masa ini. 

 Saya juga agak terkilan sekiranya kita tidak membawa atau hubung kaitkan 
perkara ini dengan keadaan di mana langkah-langkah diambil pada hemat semua orang 
adalah bertujuan untuk memperbaiki keadaan semasa. Saya minta rakan-rakan Ahli-ahli 
Yang Berhormat yang bertanya tadi sekurang-kurangnya kita fokus terhadap keadaan yang 
paling dekat dengan mata kita sekarang, iaitu terhadap pengumuman-pengumuman terbaru 
yang berada dalam ruang lingkup meliberalisasikan sektor-sektor termasuk kewangan. 
Adakah perkara ini boleh membantu untuk menghidupkan semula impian kita mencapai 
kepada pencapaian yang disebutkan gagal tadi? Adakah perkara ini boleh membawa 
kepada memulihkan impian bangsa untuk mencapai ataupun dengan wujudnya polisi ini 
akan melebarkan atau menjauhkan lagi matlamat untuk mencapai target tadi? 

 Sebagai contoh, sekiranya beberapa bank tempatan yang ada dalam negara kita 
pernah satu masa dulu melalui saat genting ataupun saat pahit kegawatan ekonomi 
sepuluh tahun yang lalu, kita telah memilih untuk memperkukuhkan kedudukan kecairan 
dalam sektor-sektor bank tersebut dengan cara mencadangkan wujudnya gabungan-
gabungan atau menggabungkan kekuatan liquidity bank-bank milik tempatan pada masa 
itu.  Kita lihat pada masa itu kerajaan kita, kerajaan yang memerintah sekian lama telah pun 
membuat satu langkah yang berani dengan sanggup mengetepikan atau sanggup 
mengorbankan satu bank yang menjadi tonggak, menjadi satu simbol, satu monumen 
kepada bangsa Melayu pada masa itu, iaitu Bank Bumiputra sehingga hilangnya identiti 
tersebut. 

Kehilangan identiti ini sama juga dalam sistem kewangan ini, ibaratnya 
menghilangkan satu keyakinan terhadap institusi tersebut. Sekiranya Bank Bumiputera 
sanggup dihilangkan/dilenyapkan kerana alasannya pada masa itu kerajaan tidak 
mempunyai pilihan yang lain untuk hanya tujuan mengukuhkan liquidity di dalam bank-bank 
tersebut kita mengusulkan untuk menggabung.  Penggabungan-penggabungan itu telah 
menyebabkan hasil terakhir (final output), dengan izin, ialah terhilangnya atau terlenyapnya 
satu nama yang pada satu masa ditubuhkan untuk tujuan mempertingkatkan keupayaan 
atau persepsi untuk mengupayakan pemilikan bumiputera. Jadi ini berlaku jauh lebih awal 
daripada suasana sekarang ini, suasana yang kita hadapi ke depan atau sekurang-
kurangnya tempoh dua tiga tahun daripada sekarang. 

Jadi, soal yang dibangkitkan oleh rakan-rakan tadi berkenaan dengan sama ada 
bersetuju ataupun tidak, saya mahu  bertegas di sini. Di antara tujuan kita masih cuba juga 
untuk membahaskan tentang Rang Undang-undang Bank Negara Malaysia  2009 ini tidak 
lain tidak bukan hanyalah untuk melihat atau untuk menimbulkan satu keyakinan baru. 
Adakah dengan tertubuhnya atau terlulusnya rang undang-undang ini, membentuk undang-
undang Bank Negara yang baru, Rang Undang-undang Bank Negara Malaysia 2009, 
adakah ia membawa satu keyakinan yang baru sekurang-kurangnya terhadap kedudukan 
pemilikan yang diasaskan oleh pentadbiran bank-bank milik tempatan yang masih lagi ada 
di dalam negara kita? Berapa banyak keraguan atau kebimbangan yang timbul daripada 
masyarakat perdagangan, juga yang dimiliki sebahagian kecilnya oleh kaum bumiputera 
dan juga termasuk rakan-rakan kita di Sabah dan Sarawak yang juga merasa wujud 
kebimbangan? Adakah dengan dasar liberalisasi kewangan ini akan menjamin perkara ini? 
Saya rasa perkara ini jauh lebih mustahak untuk kita bincangkan daripada kita membawa 
ingatan kita kepada perkara yang sudah tentu menyebabkan kita rasa marah atau kita rasa 
terkilan, kerana tidak tercapainya sasaran yang kita sendiri cuba pertahankan bermati-
matian pada suatu masa dahulu. 



# 1810. Saya mengajak Yang Berhormat supaya melihat ke hadapan. Kita ada beberapa isu yang cukup kritikal untuk kita nilai dan untuk kita lihat sama ada perkara ini benar-benar boleh membawa kebaikan kepada keseluruhan ekonomi negara kita, terutama dalam keadaan negara kita menghadapi saat pertumbuhan yang begitu nazak. Pihak kementerian sendiri mengakui pada penghujung tahun ini kita menyasarkan ekuiti kita menjangkakan bahawa pertumbuhan kita negatif hingga 4 peratus. Baru-baru ini Menteri Kewangan juga mengumumkan bahawa pada setakat bulan Mei kita telah melihat bahawa pertumbuhan kita adalah 6.23 peratus. Perkara ini memang tidak pernah berlaku sebelum pada ini. Kalau pun ada ia tidak berlaku secara struktural seperti perbandingan dengan apa yang kita rasai pada masa ini. Saya juga agak terkilan sekiranya kita tidak membawa atau hubung kaitkan perkara ini dengan keadaan di mana langkah-langkah diambil pada hemat semua orang adalah bertujuan untuk memperbaiki keadaan semasa. Saya minta rakan-rakan Ahli-ahli Yang Berhormat yang bertanya tadi sekurang-kurangnya kita fokus terhadap keadaan yang paling dekat dengan mata kita sekarang, iaitu terhadap pengumuman-pengumuman terbaru yang berada dalam ruang lingkup meliberalisasikan sektor-sektor termasuk kewangan. Adakah perkara ini boleh membantu untuk menghidupkan semula impian kita mencapai kepada pencapaian yang disebutkan gagal tadi? Adakah perkara ini boleh membawa kepada memulihkan impian bangsa untuk mencapai ataupun dengan wujudnya polisi ini akan melebarkan atau menjauhkan lagi matlamat untuk mencapai target tadi?. Sebagai contoh, sekiranya beberapa bank tempatan yang ada dalam negara kita pernah satu masa dulu melalui saat genting ataupun saat pahit kegawatan ekonomi sepuluh tahun yang lalu, kita telah memilih untuk memperkukuhkan kedudukan kecairan dalam sektor-sektor bank tersebut dengan cara mencadangkan wujudnya gabungan- gabungan atau menggabungkan kekuatan liquidity bank-bank milik tempatan pada masa itu. Kita lihat pada masa itu kerajaan kita, kerajaan yang memerintah sekian lama telah pun membuat satu langkah yang berani dengan sanggup mengetepikan atau sanggup mengorbankan satu bank yang menjadi tonggak, menjadi satu simbol, satu monumen kepada bangsa Melayu pada masa itu, iaitu Bank Bumiputra sehingga hilangnya identiti tersebut. Kehilangan identiti ini sama juga dalam sistem kewangan ini, ibaratnya menghilangkan satu keyakinan terhadap institusi tersebut. Sekiranya Bank Bumiputera sanggup dihilangkan/dilenyapkan kerana alasannya pada masa itu kerajaan tidak mempunyai pilihan yang lain untuk hanya tujuan mengukuhkan liquidity di dalam bank-bank tersebut kita mengusulkan untuk menggabung. Penggabungan-penggabungan itu telah menyebabkan hasil terakhir (final output), dengan izin, ialah terhilangnya atau terlenyapnya satu nama yang pada satu masa ditubuhkan untuk tujuan mempertingkatkan keupayaan atau persepsi untuk mengupayakan pemilikan bumiputera. Jadi ini berlaku jauh lebih awal daripada suasana sekarang ini, suasana yang kita hadapi ke depan atau sekurang- kurangnya tempoh dua tiga tahun daripada sekarang. Jadi, soal yang dibangkitkan oleh rakan-rakan tadi berkenaan dengan sama ada bersetuju ataupun tidak, saya mahu bertegas di sini. Di antara tujuan kita masih cuba juga untuk membahaskan tentang Rang Undang-undang Bank Negara Malaysia 2009 ini tidak lain tidak bukan hanyalah untuk melihat atau untuk menimbulkan satu keyakinan baru. Adakah dengan tertubuhnya atau terlulusnya rang undang-undang ini, membentuk undang- undang Bank Negara yang baru, Rang Undang-undang Bank Negara Malaysia 2009, adakah ia membawa satu keyakinan yang baru sekurang-kurangnya terhadap kedudukan pemilikan yang diasaskan oleh pentadbiran bank-bank milik tempatan yang masih lagi ada di dalam negara kita? Berapa banyak keraguan atau kebimbangan yang timbul daripada masyarakat perdagangan, juga yang dimiliki sebahagian kecilnya oleh kaum bumiputera dan juga termasuk rakan-rakan kita di Sabah dan Sarawak yang juga merasa wujud kebimbangan? Adakah dengan dasar liberalisasi kewangan ini akan menjamin perkara ini? Saya rasa perkara ini jauh lebih mustahak untuk kita bincangkan daripada kita membawa ingatan kita kepada perkara yang sudah tentu menyebabkan kita rasa marah atau kita rasa terkilan, kerana tidak tercapainya sasaran yang kita sendiri cuba pertahankan bermati- matian pada suatu masa dahulu.